കെ എസ് ആര് ടി സി വിദ്യാര്ഥികളുടെ യാത്രാ പാസ്സില് ലക്ഷങ്ങളുടെ വെട്ടിപ്പ് കോഴിക്കോട് വിദ്യാര്ഥികളുടെ യാത്രാ പാസ്സിന്റെ മറവില് കോഴിക്കോട് കെ എസ് ആര് ടി സിയില് ലക്ഷങ്ങള് വെട്ടിപ്പ്. കെ എസ് ആര് ടി സി അഡ്മിനിസ്ട്രേഷന് വിഭാഗത്തിന് കീഴിലുള്ള ഔട്ട് ഓഡിറ്റ് വിഭാഗമാണ് വെട്ടിപ്പ് കണ്ടെത്തിയത്. ഡിപ്പോയിലെ ടിക്കറ്റ് ഇഷ്യൂവര് പി സി ലോഹിതാക്ഷനെതിരെയാണ് ഓഡിറ്റ് വിഭാഗം കെ എസ് ആര് ടി സി. എം ഡിക്ക് റിപ്പോര്ട്ട് സമര്പ്പിച്ചത്. ഇദ്ദേഹം കഴിഞ്ഞ ഏപ്രിലില് സര്വീസില് നിന്ന് വിരമിച്ചിരുന്നു. 2018 മുതല് 2020 വരെയുള്ള വര്ഷങ്ങളിലാണ് ക്രമക്കേട് നടന്നത്. വിദ്യാര്ഥികള്ക്ക് യാത്രാ പാസ്സ് അനുവദിക്കല്, പാസ്സ് പുതുക്കി നല്കല്, പാസ്സ് പുതുക്കാന് വൈകിയവരില് നിന്ന് പിഴ ഈടാക്കല് എന്നിവയിലാണ് ക്രമക്കേട് നടത്തിയത്. ഈടാക്കിയ പണം രജിസ്റ്ററില് വരവ് വെച്ചിട്ടില്ലെന്നും കൂടുതല് തുക ഈടാക്കിയെന്നും അന്വേഷണത്തില് വ്യക്തമായി. ക്രമക്കേടിന് വിധേയമായ രേഖകള് കെ എസ് ആര് ടി സി ഓഫീസില് കാണാനില്ലെന്നും വിവരമുണ്ട്. ഇടത് തൊഴിലാളി സംഘടനയുടെ എംപ്ലോയീസ് അസ്സോസിയേഷന് പ്രസിഡന്റ്കൂടിയായിരുന്നു ലോഹിതാഷന്. ലക്ഷങ്ങളുടെ വെട്ടിപ്പാണ് നടന്നതെന്നും എന്നാല് തുക എത്രയെന്ന് ഇപ്പോള് പറയാനാകില്ലെന്നും ഒ എ ഡി വിഭാഗം ഉദ്യോഗസ്ഥര് സിറാജിനോട് പറഞ്ഞു.അന്വേഷണത്തിന്റെ ഭാഗമായി, ക്രമക്കേട് നടന്ന കാലയളവില് പാസ്സ് വാങ്ങിയ വിദ്യാര്ഥികളെ കണ്ടെത്തി അന്വേഷണം നടത്താനുള്ള ശ്രമം നടക്കുകയാണ്. റിപ്പോര്ട്ടിന്റെ അടിസ്ഥാനത്തില് അടുത്ത ദിവസം പോലീസ് നടപടിയുണ്ടാകുമെന്നാണ് സൂചന. രാജ്യത്ത് 11,903 കൊവിഡ് കേസുകള് കൂടി രോഗമുക്തി നിരക്ക് 98.22 ശതമാനം ഒരു സൂര്യന്, ഒരേ ലോകം, ഒരു ഗ്രിഡ് അന്താരാഷ്ട്ര സോളാര് പവര് ഗ്രിഡിനായുള്ള നിര്ദേശം മുന്നോട്ട് വച്ച് ഇന്ത്യ യമുന എക്സ്പ്രസ് വേയില് രണ്ട് ആണ്കുട്ടികള് കൊല്ലപ്പെട്ട നിലയില് അഞ്ച് മുതല് പതിനൊന്ന് വയസ്സുവരെയുള്ള കുട്ടികള്ക്ക് കൊവിഡ് വാക്സീന് അമേരിക്ക അന്തിമ അനുമതി നല്കി ഇന്ത്യന് ഹോക്കി ലീഗ് പുനരാരംഭിക്കണം: പി ആര് ശ്രീജേഷ് കെഎസ്ആര്ടിസി ബസിടിച്ച് കാത്തിരിപ്പ് കേന്ദ്രം തകര്ന്നു അഞ്ച് കുട്ടികള് ഉള്പ്പെടെ ആറ് പേര്ക്ക് പരുക്ക്